Β4-1494, 1498, 1510, 1513, 1540 και 1552/95

Ψήφισμα σχετικά με τα ανθρώπινα δικαιώματα των ατόμων με ειδικές ανάγκες

Το Ευρωπαϊκό Κοινοβούλιο,

- έχοντας υπόψη την Ευρωπαϊκή Ημέρα ατόμων με ειδικές ανάγκες και τη Διεθνή Ημέρα για τα ανθρώπινα δικαιώματα των ατόμων με ειδικές ανάγκες στις 3 Δεκεμβρίου 1995,

- έχοντας υπόψη τα προηγούμενα ψηφίσματά του για το θέμα αυτό, το ψήφισμα του Κοινοβουλίου Ατόμων με Ειδικές Ανάγκες του 1993, καθώς και τους πρότυπους κανόνες του ΟΗΕ σχετικά με την ισότητα ευκαιριών για τα άτομα με ειδικές ανάγκες,

- έχοντας υπόψη την εκτίμηση της Διεθνούς Οργάνωσης Εργασίας ότι η ανεργία μεταξύ των ατόμων με ειδικές ανάγκες είναι από δύο έως τρεις φορές υψηλότερη απ' ό,τι του υγιούς πληθυσμού, και ότι η μακροχρόνια ανεργία είναι συχνότερη μεταξύ των ατόμων με ειδικές ανάγκες, πράγμα που οδηγεί σε απώλεια δεξιοτήτων και πόρων,

- λαμβάνοντας υπόψη την επικείμενη Πράσινη Βίβλο για την ανάπτυξη των τηλεματικών συστημάτων ως μέσο αρωγής των ατόμων με ειδικές ανάγκες και των ηλικιωμένων,

Α. χαιρετίζοντας την υποβολή έκθεσης για τη μη διάκριση κατά την Ευρωπαϊκή Ημέρα για τα άτομα με ειδικές ανάγκες του 1995 και εκφράζοντας τη λύπη του για τα συμπεράσματα σύμφωνα με τα οποία, αφενός, το καθεστώς των ατόμων με ειδικές ανάγκες στις ευρωπαϊκές συνθήκες είναι καθεστώς «αόρατων πολιτών», και αφετέρου οι παραβιάσεις των ανθρωπίνων δικαιωμάτων των ατόμων με ειδικές ανάγκες, ιδίως δε μία διάκριση που στηρίζεται στη μειονεξία σε όλους τους τομείς της καθημερινής ζωής, αποτελούν καθημερινό φαινόμενο σε ολόκληρη την Ευρωπαϊκή Ένωση,

Β. έχοντας υπόψη ότι η ανωτέρω έκθεση αναφέρει ότι τα θεσμικά όργανα της Ευρωπαϊκής Ένωσης προβαίνουν σε διακρίσεις κατά των ατόμων με ειδικές ανάγκες στην πολιτική τους στον τομέα της απασχόλησης

Γ. εκφράζοντας τη λύπη του για το γεγονός ότι τα άτομα με ειδικές ανάγκες πλήττονται τόσο από άμεσες διακρίσεις, όπως για παράδειγμα ο αποκλεισμός από δημόσια ιδρύματα ή η απαγόρευση εισόδου τους σε συγκεκριμένους χώρους, όσο και από έμμεσες διακρίσεις όπως η άρνηση ορισμένων δικαιωμάτων από αυτά που διασφαλίζει η Συνθήκη στα άτομα με μη ειδικές ανάγκες,

Δ. λαμβάνοντας υπόψη ότι και η νέα νομοθεσία της Ένωσης εισάγει διακρίσεις εις βάρος των ατόμων με ειδικές ανάγκες, παραδείγματος χάριν με το να μην λαμβάνει υπόψη τις ειδικές τους ανάγκες όταν εναρμονίζει τα κοινωνικά δικαιώματα,

Ε. ανησυχώντας για το γεγονός ότι δικαιώματα για τα οποία η Συνθήκη της Ευρωπαϊκής Ένωσης παρέχει εγγυήσεις δεν γίνονται σεβαστά στα άτομα με ειδικές ανάγκες[semigr ]

1. ζητεί από την Επιτροπή και τα κράτη μέλη, κατά την αναθεώρηση της Συνθήκης στο πλαίσιο της Διακυβερνητικής Διάσκεψης, να εισαγάγουν ρήτρα κατά των διακρίσεων λόγω μειονεξίας[semigr ]

2. ζητεί από την Επιτροπή και τα κράτη μέλη να εκπονήσουν προτάσεις που να δίνουν στα άτομα με ειδικές ανάγκες τη δυνατότητα διεκδίκησης του δικαιώματός τους στην ελεύθερη κυκλοφορία, όπως ακριβώς συμβαίνει και με τα άτομα με μη ειδικές ανάγκες[semigr ]

3. ζητεί από την Ευρωπαϊκή Επιτροπή να ανταποκριθεί άμεσα στο ψήφισμα του Ευρωπαϊκού Κοινοβουλίου σχετικά με τη βία και τις διακρίσεις[semigr ]

4. ζητεί από την Επιτροπή να υποβάλει προτάσεις προκειμένου να αποτραπεί οιαδήποτε διάκριση σε βάρος των ατόμων με ειδικές ανάγκες στο επαγγελματικό και κοινωνικό πλαίσιο και καλεί την Ευρωπαϊκή Επιτροπή να διασφαλίσει ότι τα δικαιώματα, τα συμφέροντα και οι ανησυχίες των ατόμων με ειδικές ανάγκες θα λαμβάνονται υπόψη σε όλα τα νομοθετικά μέτρα[semigr ]

5. καλεί την Ευρωπαϊκή Επιτροπή και τα κράτη μέλη να λάβουν ενεργά μέτρα για την αύξηση των ευκαιριών απασχόλησης για τα άτομα με ειδικές ανάγκες, υιοθετώντας την αρχή του να επικεντρώνονται στις ικανότητες μάλλον, παρά στην αναπηρία[semigr ]

6. καλεί την Ευρωπαϊκή Επιτροπή και τα κράτη μέλη να συνεχίσουν την υποστήριξή τους για την ανάληψη ευρωπαϊκής δράσης που θα απευθύνεται άμεσα στα άτομα με ειδικές ανάγκες και τις μη κυβερνητικές οργανώσεις, ιδιαίτερα εκείνες τις οποίες διοικούν άτομα με ειδικές ανάγκες[semigr ]

7. ζητεί από την Επιτροπή να συμπεριλάβει στις εκθέσεις και τις μελέτες της για την ανεργία, τα ιδιαίτερα κοινωνικής και καταναλωτικής φύσεως προβλήματα που αντιμετωπίζουν τα άτομα με ειδικές ανάγκες, καθώς και αυτά που αφορούν την αγορά εργασίας[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, στα κράτη μέλη, καθώς και στις οργανώσεις που ασχολούνται με άτομα με ειδικές ανάγκες.